སྤྱི་ཚོགས་རྙིང་པར་འཚར་ལོངས་བྱང་སྟེ།ཕྱི་གླིང་པའི་སློབ་གྲྭར་ཞུགས།དུས་རབས་སྔ་མའི་དུས་འགོར།རྒྱལ་ཁབ་མི་གཅིག་པའི་ཕྱི་གླིང་པ་མང་པོ་དར་མདོ་དང་འབའ་ཐང་སོགས་སུ་འབྱོར་ཏེ་ཡེ་ཤུའི་ཆོས་ཁང་འཛུགས་ནས་ཡེ་ཤུའི་ཆོས་ལུགས་ཁྱབ་བསྒྲགས་བྱས་པ་དང་།འབའ་ཐང་ནཧྭ་ཞིས་སློབ་གྲྭཞེས་པའི་སློབ་གྲྭ་ཞིག་ཀྱང་འཛུགས།དོན་འགྲུབ་ལྷ་མོས་བཤད་རྒྱུར།དེ་དུས་འབའ་ཐང་ན་སློབ་གྲྭ་འདི་ལས་མེད་པ་དང་།སློབ་གྲྭ་རུ་ཞུགས་མཁན་མང་ཆེ་བ་ནི་ཁྱིམ་ཚང་དབུལ་པོའི་བུ་རྒྱུད་དག་ཡིན་ཞིང་།སློབ་གྲྭ་རུ་ཞུགས་ན་རིག་གནས་སྦྱངས་ཆོག་པས་མ་ཚད།ཉིན་གཅིག་གི་བཟའ་ཐེངས་གསུམ་གྱི་གནད་དོན་ཡང་ཐག་གཅོད་བྱེད་ཐུབ་ཟེར།སྤྱི་ལོ༡༩༡༣ལོར་དོན་འགྲུབ་ལྷ་མོ་འབའ་ཐང་རྫོང་བོད་ཀྱི་ཁྱིམ་ཚང་དབུལ་པོ་ཞིག་ཏུ་སྐྱེས།ཆུང་དུས་ནས་རྩྭ་བརྔས་པ་དང་ཟོག་འཚོ་བ་སོགས་ཁྱིམ་ལས་གང་མང་བྱས་མྱངས་བ་དང་།སྐབས་དེར་མི་རྣམསཧྭ་ཞིས་སློབ་གྲྭརུ་ཞུགས་ཕོད་ལ་མི་ཕོད་པའི་དུས་སུ་དོན་འགྲུབ་ལྷ་མོའི་ཨ་མས་ཁོ་མོ་སློབ་གྲྭ་དེར་རུ་བསྐྱལ།དོན་འགྲུབ་ལྷ་མོའི་དྲན་ངོས་སུ་ནམ་ཡང་བརྗེད་པར་དཀའ་བ་ཞིག་ནི་ཧོའོ་གི་ཏན་ཞེས་པའི་ཨ་མེ་རི་ཀའི་དགེ་རྒན་ཞིག་ཡོད་པ་དེ་ཡིན།ཁོ་རང་རྔོན་བྱ་བ་ལ་ཤིན་ཏུ་དགའ་བ་དང་།རྒྱུན་པར་ཕྱི་ཡུལ་དུ་རྔོན་བྱེད་པར་འགྲོ་སྐབས་ཁོ་མོ་བོས་ཏེ་ཁོ་རང་གི་བྱིས་པ་དང་ཆུང་མ་ལ་རོགས་པ་བྱེད་དུ་འཇུགའདི་ལྟར་དོན་འགྲུབ་ལྷ་མོ་ཕྱི་གླིང་པའི་སློབ་གྲྭ་རུ་དེང་རབས་ཀྱི་སློབ་སྦྱོང་ལ་ཞུགས་པ་དང་།ཁོ་མོས་དགེ་རྒན་གྱི་སློབ་ཁྲིད་དང་སློབ་དེབ་སོགས་ལས་ཐོག་མར་རླངས་འཁོར་དང་མེ་འཁོར།གྲུ་གཟིངས་ཞེས་པ་ཤེས།དོན་འགྲུབ་ལྷ་མོའི་སེམས་སུ་ནམ་ཞིག་ཁོ་རང་རླངས་འཁོར་དང་མེ་འཁོར་སོགས་ལ་དངོས་སུ་སྡོད་རྒྱུ་བྱུང་ན་ཅི་མ་རུང་སྙམ།མི་རིང་བར་ཁོ་མོའི་འདོད་བློ་ཡང་དངོས་སུ་འགྲུབ་སོང་།ཧོའོ་གི་ཏན་སོགས་ཕྱི་གླིང་པ་རྣམས་ཀྱིས་འབའ་ཐང་ལ་སློབ་གྲྭ་དང་སྨན་ཁང་འཛུགས་པ་དང་།སློབ་གྲྭ་རུ་ཞུགས་མཁན་གྱི་འབའ་ཐང་གི་སློབ་མའང་ཇེ་མང་དུ་འགྲོ་བཞིན་ཡོད་ཀྱང་།རྗེས་ནས་འབའ་ཐང་ནས་འབྲལ་ཏེ་ཕྱིར་ལོག་པ་རེད།སྐབས་དེར་ཧོའོ་གི་ཏན་གྱིས་དོན་འགྲུབ་ལྷ་མོ་ལ་ཁྱོད་རང་ཕྱི་ཡུལ་དུ་སློབ་སྦྱོང་ལ་ཞུགས་འདོད་ཡོད་དམ་དྲིས་པ་དང་།དེ་དུས་ཆ་འཕྲིན་སོགས་སངས་པོ་མིན་པ་དང་ཕྱི་རོལ་གྱི་འཇིག་རྟེན་ཅི་འདྲ་ཞིག་ཡིན་པ་སུས་ཀྱང་མི་ཤེས་མོད།འོན་ཀྱང་དོན་འགྲུབ་ལྷ་མོའི་ཨ་མས་མོ་རང་ཧོའོ་གི་ཏན་དང་མཉམ་དུ་ཕྱི་ཡུལ་དུ་སློབ་སྦྱོང་ལ་མངགས་རྒྱུའི་ཐག་བཅད།དེ་ཉིན་དོན་འགྲུབ་ལྷ་མོས་ཨ་མ་ལ་གུས་ཕྱག་གསུམ་འཚལ་ཏེ་མིག་མཐར་མཆི་ཞགས་དང་བཅས་ཨ་མ་དང་མིང་པོ།གཅུང་མོ་སོགས་དང་ཁ་འབྲལ།